## Odluka o rokovima i načinu dostave podataka o vrijednosnim papirima i njihovim vlasnicima iz knjiga dionica ili registra izdavatelja u depozitorij Središnje depozitarne agencije

### NN 140/2002 (28.11.2002.), Odluka o rokovima i načinu dostave podataka o vrijednosnim papirima i njihovim vlasnicima iz knjiga dionica ili registra izdavatelja u depozitorij Središnje depozitarne agencije

# SREDIŠNJA DEPOZITARNA AGENCIJA d.d.

2270

Na teme­lju članka 159. stavka
2. i stavka 3., te članka 114. stavka 7. Zakona o tržištu vrijednosnih papira
(»Narodne novine«, broj 84/02), Središ­nja depozitarna agencija d.d. na 314.
sjednici Uprave održanoj dana 28. listopada 2002. godine donosi sljedeću

## ODLUKU

### O ROKOVIMA I NAČINU DOSTAVE PODATAKA O VRIJEDNOSNIM PAPIRIMA I NJIHOVIM VLASNICIMA IZ KNJIGA DIONICA ILI REGISTRA IZDAVATELJA U DEPOZITORIJ SREDIŠNJE DEPOZITARNE AGENCIJE

OPĆE
ODREDBE

Članak
1.

Ovom
Odlukom propisuju se rokovi, način i sadržaj podataka koje su dionička društva
obvezna dostaviti Središ­njoj depozitarnoj agenciji radi dematerijalizacije
vrijednosnih papira koje su izdala.

OBVEZNICI I ROKOVI DOSTAVE
PODATAKA

Članak
2.

(1)
Dionička društva koja se u smislu Zakona o tržištu vri­jednosnih papira ne
smatraju javnim dioničkim društvima, ukoliko nisu do 25. srp­nja 2002. godine,
odnosno do stupa­nja na snagu ove Odluke, izdala dionice kao nematerijalizirane
vrijednosne papire, niti su izdala isprave o dionicama u smislu odredaba članka
170. i članka 171. Zakona o trgovačkim društvima, obvezna su radi
dematerijalizacije dostaviti podatke o vrijednosnim papirima i ­njihovim
vlasnicima iz k­njige dionica ili re­gistra izdavate­lja u sljedećim rokovima:

•
dionička društva čija tvrtka započi­nje slovima abecednog reda od A do Ć
najkasnije do 31. siječnja 2003. godine;

•
dionička društva čija tvrtka započi­nje slovima abecednog reda od D do F
najkasnije do 28. ve­ljače 2003. godine;

•
dionička društva čija tvrtka započi­nje slovima abecednog reda od G do K
najkasnije do 31. ožujka 2003. godine;

•
dionička društva čija tvrtka započi­nje slovima abecednog reda od L do NJ
najkasnije do 30. trav­nja 2003. godine;

•
dionička društva čija tvrtka započi­nje slovima abecednog reda od O do Š
najkasnije do 31. svib­nja 2003. godine;

•
dionička društva čija tvrtka započi­nje slovima abecednog reda od T do Ž
najkasnije do 30. lip­nja 2003. godine;

•
na dionička društva čija tvrtka započi­nje brojem primje­njuje se naprijed
navedeni abecedni redoslijed, u skladu s čita­njem broja na hrvatskom jeziku.

(2)
Iznimno, dionička društva iz članka 2. stavak 1. ove Odluke, koja su u smislu
Pravila Središ­nje depozitarne agencije već u postupku primitka u članstvo kao
Izdavate­lji (društva koja su kao obvezna podnijela Zahtjev za primitak u
članstvo), dužna su radi dematerijalizacije dostaviti nedostajuće ili u međuvre­menu
izmije­njene podatke o vrijednosnim papirima i ­njihovim vlasnicima iz k­njige
dionica ili re­gistra izdavate­lja najkasnije do 31. prosinca 2002. godine.

(3)
Dionička društva koja se u smislu Zakona o tržištu vrijednosnih papira smatraju
javnim dioničkim društvima, ukoliko nisu do 25. srp­nja 2002. godine, odnosno
do stupa­nja na snagu ove Odluke, izdala dionice kao nematerijalizirane vrijednosne
papire, obvezna su radi dematerijalizacije dostaviti podatke o vrijednosnim
papirima i ­njihovim vlasnicima iz k­njige dionica ili re­gistra izdavate­lja
najkasnije do 31. prosinca 2002. godine.

(4)
Dionička društva koja nakon 25. srp­nja 2002. godine izdaju dionice javnom
ponudom ili ispune kriterij iz članka 114. stavak 1. točka 2. Zakona o tržištu
vrijednosnih papira, dužna su Središ­njoj depozitarnoj agenciji dostaviti
podatke o vrijednosnim papirima i ­njihovim vlasnicima iz k­njigea dionica ili
re­gistra izdavate­lja u roku od 30 dana od dana izda­nja dionica, odnosno od
dana ispu­nje­nja kriterija.

NAČIN I SADRŽAJ DOSTAVE

Članak
3.

(1)
Podatke o vrijednosnim papirima iz članka 2. ove Odluke dionička društva su
obvezna dostaviti u prilogu Zahtjeva za primitak u članstvo Središ­nje
depozitarne agencije.

(2)
Sadržaj podataka o vrijednosnim papirima i ­njihovim vlasnicima propisan je
Pravilima i sljedećim uputama Središ­nje depozitarne agencije:

–
Upute za primitak u članstvo Središ­nje depozitarne agencije za članove
izdavate­lje;

–
Upute o postupku prijenosa podataka iz re­gistra vrijednosnih papira izdavate­lja.

ODGODA ROKA ZA DOSTAVU
PODATAKA

Članak
4.

(1)
Dionička društva iz članka 2. nad kojima je odlukom nadležnog tijela pokrenut
postupak stečaja ili likvidacije nisu dužna dostaviti podatke u rokovima
propisanima člankom 2. ove Odluke, već se na ­njih primje­njuje rok od mjesec
dana od okonča­nja stečajnog postupka ili likvidacije, ukoliko isti nije
završen brisa­njem društva iz trgovačkog re­gistra.

(2)
Središ­nja depozitarna agencija može iz opravdanog razloga odgoditi rok za
dostavu podataka propisan ovom Odlukom.

(3)
Ukoliko odgodu roka za dostavu podataka traži dioničko društvo, dužno je
obrazloženi zahtjev za odgodom podnijeti Središ­njoj depozitarnoj agenciji
prije isteka samoga roka za dostavu podataka.

(4)
Dionička društva kojima je odgođen rok za dostavu podataka dužna su iste
dostaviti sukladno rokovima utvrđenima posebnim odlukama.

(5)
U slučaju da Agencija ima sazna­nja da dioničko društvo nije postupilo sukladno
odredbama ove Odluke, podnijet će Komisiji za vrijednosne papire Republike
Hrvatske prijedlog za podnoše­nje zahtjeva za pokreta­nje prekršajnog postupka.

PRIJELAZNE I ZAVRŠNE ODREDBE

Članak
5.

Stupa­njem
na snagu ove Odluke prestaje važiti Odluka o rokovima i načinu dostave podataka
iz k­njiga dionica ili re­gistra vrijednosnih papira u depozitorij Središ­nje
depozitarne agencije (»Narodne novine« br. 14/00, 76/00 i 15/02).

Članak
6.

Ova Odluka stupa na snagu osmoga
dana od dana objave u »Narodnim novinama« rješe­nja Komisije za vrijednosne
papire Republike Hrvatske o odobre­nju ove odluke.

Broj: U-979/02-1
Zagreb 28. listopada 2002.

Predsjednica
Uprave
**Vesna Živković, dipl. oec**., v. r.

Odluka, NN 140/2002-2270